CELEX: 62020CA0045
Language: el
Date: 2021-10-14 00:00:00
Title: Συνεκδικασθείσες υποθέσεις C-45/20 και 46/20: Απόφαση του Δικαστηρίου (όγδοο τμήμα) της 14ης Οκτωβρίου 2021 [αιτήσεις του Bundesfinanzhof (Γερμανία) για την έκδοση προδικαστικής αποφάσεως] — E κατά Finanzamt N (C-45/20) και Ζ κατά Finanzamt G (C-46/20) [Προδικαστική παραπομπή – Φόρος προστιθεμένης αξίας (ΦΠΑ) – Οδηγία 2006/112/ΕΚ – Άρθρα 167, 168, στοιχείο α', 250 και 252 – Έκπτωση του φόρου εισροών – Ακίνητο – Χώρος γραφείου – Φωτοβολταϊκή εγκατάσταση – Απόφαση περί ένταξης η οποία γεννά δικαίωμα έκπτωσης – Γνωστοποίηση της απόφασης περί ένταξης – Αποκλειστική προθεσμία για την άσκηση του δικαιώματος προς έκπτωση – Τεκμήριο περί ένταξης αγαθού στην προσωπική περιουσία του υποκειμένου στον φόρο σε περίπτωση μη γνωστοποίησης της απόφασης περί ένταξης – Αρχή της ουδετερότητας – Αρχή της ασφάλειας δικαίου – Αρχές της ισοδυναμίας και της αναλογικότητας]

13.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 502/7
            
         
      Απόφαση του Δικαστηρίου (όγδοο τμήμα) της 14ης Οκτωβρίου 2021 [αιτήσεις του Bundesfinanzhof (Γερμανία) για την έκδοση προδικαστικής αποφάσεως] — E κατά Finanzamt N (C-45/20) και Ζ κατά Finanzamt G (C-46/20)
      (Συνεκδικασθείσες υποθέσεις C-45/20 και 46/20) (1)
      
      (Προδικαστική παραπομπή - Φόρος προστιθεμένης αξίας (ΦΠΑ) - Οδηγία 2006/112/ΕΚ - Άρθρα 167, 168, στοιχείο α', 250 και 252 - Έκπτωση του φόρου εισροών - Ακίνητο - Χώρος γραφείου - Φωτοβολταϊκή εγκατάσταση - Απόφαση περί ένταξης η οποία γεννά δικαίωμα έκπτωσης - Γνωστοποίηση της απόφασης περί ένταξης - Αποκλειστική προθεσμία για την άσκηση του δικαιώματος προς έκπτωση - Τεκμήριο περί ένταξης αγαθού στην προσωπική περιουσία του υποκειμένου στον φόρο σε περίπτωση μη γνωστοποίησης της απόφασης περί ένταξης - Αρχή της ουδετερότητας - Αρχή της ασφάλειας δικαίου - Αρχές της ισοδυναμίας και της αναλογικότητας)
      (2021/C 502/10)
      Γλώσσα διαδικασίας: η γερμανική
      
         Αιτούν δικαστήριο
      
      Bundesfinanzhof
      
         Διάδικοι στις υποθέσεις των κύριων δικών
      
      E (C-45/20), Z (C46/20)
      
         κατά
      
      Finanzamt N (C-45/20) και Finanzamt G (C-46/20)
      
         Διατακτικό
      
      Δεν αντιβαίνουν στο άρθρο 168, στοιχείο α', σε συνδυασμό με το άρθρο 167 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, όπως τροποποιήθηκε με την οδηγία 2009/162/ΕΕ του Συμβουλίου, της 22ας Δεκεμβρίου 2009, εθνικές διατάξεις ερμηνευόμενες από εθνικό δικαστήριο υπό την έννοια ότι, όταν ο υποκείμενος στον φόρο δικαιούται να αποφασίσει να εντάξει ένα αγαθό στην περιουσία της επιχείρησής του και δεν έχει δοθεί στην αρμόδια εθνική φορολογική αρχή το αργότερο κατά τη λήξη της νόμιμης προθεσμίας υποβολής της ετήσιας δήλωσης του φόρου κύκλου εργασιών η δυνατότητα να διαπιστώσει την εν λόγω ένταξη του αγαθού με βάση ρητή απόφαση ή επαρκείς ενδείξεις, η ως άνω αρχή μπορεί να μην αναγνωρίσει το δικαίωμα έκπτωσης του φόρου προστιθέμενης αξίας σχετικά με το εν λόγω αγαθό, θεωρώντας ότι το αγαθό έχει ενταχθεί στην προσωπική περιουσία του υποκειμένου στον φόρο, εκτός αν, λαμβανομένων υπόψη των συγκεκριμένων νομικών προϋποθέσεων βάσει των οποίων μπορεί να ασκηθεί η ως άνω ευχέρεια, προκύπτει ότι αυτή δεν συνάδει προς την αρχή της αναλογικότητας.
      
         (1)  ΕΕ C 191 της 8.6.2020.